3. ΝΟΜΟΘΕΤ. ΔΙΑΤΑΓΜΑ υπ’ άριθ.107 της 26/26 Σεπτ. 1946  Περί Διατάξεών τινων αφορωσών εις τους Δήμους και Κοινότητας. Άρθρ.5.-1.Επιβάλλεται κράτησις 1% επί της αξίας των υπό των Δήμων, Κοινοτήτων και Συνδέσμων αυτων εργολαβικώς εκτελουμένων έργων, και επί των υπό της Τεχνικής Υπηρεσίας Δήμων και Κοινοτήτων επιβλεπομένων πάσης φύσεως έργων, κατά τον αυτόν τρόπον εκτελουμένων. 2. Τα εκ της κρατήσεως ταύτης έσοδα κατατίθενται υπό των εργολάβων εις τον κατά τον Α.Ν.2067/1939 παρά τη Εθνική Τραπέζη της Ελλάδος λογαριασμόν, μετονομαζόμενον εις λογαριασμόν «Υπουργείον Εσωτερικών – Τεχνική Υπηρεσία».  3.Τα έσοδα του λογαριασμού τούτου , μετα την καταβολήν των δαπανών κατά τον Α.Ν 2067/1939  παρά Νομαρχίαις λειτουργούντων γραφείων Ελέγχου Ηλεκτρολογικών Εγκαταστάσεων, διατίθενται πρός ενίσχυσιν του λογαριασμού της παρ’ εκάστη Νομαρχία Τεχνικής Υπηρεσίας Δήμων και Κοινοτήτων.  4.Εις τας δαπάνας λειτουργίας των κατά την προηγουμένην παράγραφον υπηρεσιών περιλαμβάνονται και η προμήθεια των αναγκαιούντων εργαλείων, μηχανημάτων και οχημάτων ως και τα έξοδα κινήσεως και συντηρήσεως των τελευταίων τούτων.  (Αι λοιπαί διατάξεις παρατίθενται εν τόμ.3). 